jkorsvik/nowiki_second_scrape_merged huggingface dataset:
Arvid Pedersen

Arvid Pedersen (født omtrent 1500 i Skåne, sannsynligvis i Lund, død mellom 1554 og 1558) var en dansk prest og salmedikter. Han ble innskrevet i universitetsmatrikkelen i Wittenberg i 1524. Han studerte der sammen med den senere reformatoren i Viborg, Jørgen Sadolin, og opplevde reformasjonens store salmegjennombrudd i 1524. Det neste man hører om Pedersen er at han er sokneprest i en kirke på Bornholm i 1542. Han er da luthersk prest. I 1550 var han prost, og noen år senere hadde han dødd.
Pedersen bidro med 19 salmer i en salmesamling Claus Mortensen gav ut i 1529. Salmene hans utgjorde et eget avsnitt i samlingen, og dette avsnittet ble innledet med en fordansket utgave av Martin Luthers salme over de ti bud. Senere ble ytterligere tre salmer av Pedersen utgitt i 1554 av Palladius.  I de norske salmebøkene Salmer 1997 og Norsk salmebok 2013 er det med en salme Pedersen oversatte fra tysk i 1529.


== Eksterne lenker ==
Biografi på Den danske salmebog online
Sportsåret 1903

Sportsåret 1903 er en oversikt over hendelser, resultater, fødte og avdøde personer med tilknytning til sport i 1903.


== Hendelser ==


=== Fotball ===
VfB Leipzig kåres till de første tyske mesterne.
18. april – Bury vinner 6–0 over Derby County i den engelske FA-cupen. Dette er fortsatt den største seieren i turneringens historie.
2. august – Göteborgs IF blir svenske mestere etter seier i finalen med 5–2 over Göteborgs FF. Kampen ble spilt på Idrottsplatsen i Göteborg.
Sheffield Wednesday FC vinner engelske ligaen og blir dermed engelske mestere.
Hibernian FC blir skotske mestere.
Glasgow Rangers FC vinner over Heart of Midlothian FC i finalen i den skotske cupen.
Det franske fotballforbundet kontakter det engelske FA med et forslag om å opprette et internasjonalt fotballforbund. Det engelske svaret er at et slikt forbund ikke er av interesse.


=== Golf ===
The Open Championship vinnes av Harry Vardon, Storbritannia
US Open vinnes av skotskamerikaneren Willie Anderson.


=== Ishockey ===
Montreal HC seirer over Winnipeg Victorias med 3 – 1 i utfordingsspill om Stanley Cup.
Ottawa HC utfordrer så Montreal HC og overtar cupen. Ottawa beholder cupen til 1906 tross flere utfordringer.


== Sykling ==

Tour de France

Den første Tour de France vinnes av Maurice Garin (Frankrike)


== Nye konkurranser ==
Tour de France blir arrangert for første gang.


== Innstiftelser av foreninger og klubber ==
1. mars – Harstad Idrettslag
7. april – Fredrikstad FK
26. april – Atlético Madrid
8. mai – Sarpsborg FK
Aberdeen FC
GIF Sundsvall, fotball
Grêmio Foot-Ball Porto Alegrense


== Priser ==
Holmenkollmedaljen tildeles Karl Hovelsen


== Fødsler ==


== Dødsfall ==


== Eksterne lenker ==
(en) 1903 in sports – kategori av bilder, video eller lyd på Commons
Syttestadvisen

«Syttestadvisen» er et skillingstrykk Alf Prøysen samlet inn til visespalten sin i bladet «Magasinet for alle» på 1950-tallet. Visa er også tatt med i samlingen De gamle visene med Alf Prøysen. Det oppgis ingen opprinnelse til denne skillingsvisen.


== Teksten ==
Half Moon Island

Half Moon Island er en liten antarktisk øy i øygruppen Sør-Shetlandsøyene, beliggende 1,35 km nord for Burgas Peninsula på Livingston Island. Flateinnholdet er 0,51 km².Half Moon Island har en betydelig koloni med ringpingviner og hekkende rødnebbterneer og taremåker.
Den argentinske stasjonen Cámara ligger på øya.


== Referanser ==


== Eksterne lenker ==
(en) Half Moon Island – kategori av bilder, video eller lyd på Commons 
Bilder fra Half Moon Island Arkivert 7. februar 2012 hos Wayback Machine.
Andrej Krawtsjanka

Andrej Siarhjejevitsj Krawtsjanka (hviterussisk: Андрэй Сяргеевіч Краўчанка, russisk: Андрей Сергеевич Кравченко - Andrej Sergejevitsj Kravtsjenko, født 4. januar 1986 i Mysjanka i Homjel voblast) er en hviterussisk mangekamputøver. 


== Karriere ==
Krawtsjanka vant sin første større internasjonale medalje da han fikk sølv i åttekamp under Ungdoms-VM i friidrett i 2003. Senere har han medaljer fra de fleste friidrettsstevnene som arrangeres; han er europa- og verdensmester som junior, og har medaljer fra U23-EM, EM, EM innendørs og VM innendørs. 
Hans personlige rekord i tikamp, som er 8617 poeng, fikk han da han vant Hypo-Meeting i Götzis i Østerrike i mai 2007. I åttekamp er hans personlige rekord på 6234 poeng, satt under VM innendørs 2008 i Valencia. 


== Referanser ==


== Eksterne lenker ==
(en) Andrei Krauchanka – Olympics.com 
(en) Andrei Krauchanka – Olympic.org 
(en) Andrei Krauchanka – Olympedia 
(en) Andrei Krauchanka – Sports-Reference (OL-resultater – arkivert) 
(en) Andrei Krauchanka – World Athletics 
(en) Andrei Krauchanka – Track and Field Statistics
Arik Air

Arik Air er et nigeriansk flyselskap som opererer innenlands i Nigeria, i regionen og internasjonalt. Det ble grunnlagt av Sir JIA Arumemi-Ikide som i 2006 tok over konkursboet etter Nigeria Airways. Grunnleggeren renoverte bygningene, byttet ut flåten og bestilte nytt materiell. Selskapets navn tok han ved en bokstavkombinasjon av sitt eget: Sir JIA Arumemi-Ikide. Det har hatt en eventyrlig vekst og i løpet av fire år oppnådd en nær 50 % markedsandel av flytrafikken i Nigeria.


== Historie ==
Den 3. april 2006 tok Arik Air over tidligere Nigeria Airways’ fasiliteter, tre år etter at selskapet gikk konkurs, og startet med å bygge opp sitt nye selskap. Nigeria Airways' bygninger ble renovert og modernisert og bare to måneder senere, 14. juni 2006, kunne Arik ta imot sine to første to fabrikknye Bombardier CRJ-900. Trolig var dette første gang fabrikknye fly ble registrert i Nigeria. Senere samme sommer kom to Boeing 737-300 og tre Canadair CRJ 200 fra United Airlines.
Den 30. oktober 2006 begynte Arik Air å trafikkere Lagos-Abuja fire ganger daglig med Canadair CRJ 900, og rutenettet ble etterhvert utvidet til å omfatte 16 destinasjoner innen Nigeria og i regionen til  Senegal, Sierra Leone, Benin, Ghana og Liberia og interkontinentalt til London og New York.


== Flåte ==
Arik Airs flåte omfatter følgende fly; (mars 2010):


== Hendelser ==
31. mars 2010 ble en Boeing 737-700 som var klar for en flyvning fra Calabar til Abuja evakuert etter å ha blitt påkjørt bakfra av en Audi personbil. Føreren, som hevdet å være Jesus Kristus, ble arrestert og han hevdet at dette var et desperat forsøk på å hindre flyet i å styrte.


== Referanser ==


== Eksterne lenker ==
Offisielt nettsted 
(en) Arik Air – kategori av bilder, video eller lyd på Commons 
Arik Air Fleet Arkivert 20120925032909 hos WebCite
Pål Sindre

Pål Dagfinn Sindre (født 6. november 1945) er en norsk prest. Han ble ordinert i 1972, og har senere hatt flere prestestillinger i Norge. Sindre har oversatt en salme man finner i salmebøkene Salmer 1997 og Norsk salmebok 2013.


== Litteratur ==
Prester i Den norske kirke og andre teologiske kandidater, Den norske kirkes presteforening/Verbum Forlag, Oslo, 1990, ISBN 82-543-0454-8. side 455
Valdimar Briem

Valdimar Briem (født 1. februar 1848, død 3. mai 1930) var en islandsk ordinasjonsbiskop og salmedikter. 
Valdimari var fikk Hrepphóla sokn i 1873 og det ble slått sammen med Stóra-Núpssókn sju år senere, og han tok over dette prestegjeldet. Han var så i Árnesprófastsdæmi i perioden 1896–1918, før han fungerte som biskop fra 1909 til 1930.
Briem var en kjent salmedikter, og rundt 140 salmer han har skrevet eller oversatt finnes i den islandske salmeboken. I den færøyske salmeboken er han representert med ti salmer, mens han har skrevet en salme man finner i Norsk Salmebok. Han var medlem av salmebokkomiteen for den islandske salmeboken fra 1886.
Han gav også ut verket Biblíuljóð i to bind.


== Referanser ==


== Litteratur ==
Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum forlag, Oslo, 1995. ISBN 82-543-0573-0 Side 99.


== Eksterne lenker ==
(islandsk) Biografi av Jón Thorarensen
Armando Madonna

Armando Madonna (født 5. juli 1963 i Alzano Lombardo, Provinsen Bergamo, Italia) er en italiensk fotballtrener og tidligere -spiller. Han er hovedtrener for Piacenza Calcio i den italienske Serie B.


== Spillerkarriere ==
Madonna var en midtbanespiller og gjorde sin profesjonelle debut i 1981 for Atalanta B.C.. Fra 1983 spilte han i fem sesonger for Piacenza, før han returnerte til Bergamo i 1988. Han spilte deretter for S.S. Lazio i sesongen 1990–91, og de neste to årene for henholdsvis Piacenza og SPAL 2013.
I 1993, da han var 30 år gammel, vendte Madonna tilbake til sin hjemby Alzano Lombardo for å spille for det lokale fotballaget Alzano Virescit, som da spilte i Serie D. Han spilte for Alzano i ni sesonger på rad, og var frontfiguren for lagets opprykk til de høyeste nivåene i italiensk fotball, med et historisk opprykk til Serie B i 1998–99. Han la opp som spiller i 2002, 39 år gammel.


== Trenerkarriere ==
I 2003 ble Madonna ansatt som trener for ungdomslaget til U.C. AlbinoLeffes U-19 (Primavera)-lag. 26. mai 2008 ble han overraskende ansatt som ny hovedtrener for AlbinoLeffe, etter at den tidligere treneren Elio Gustinetti fikk sparken med bare en kamp igjen av sesongen. Han førte også AlbinoLeffe i playoff-kampene for opprykk, hvor de slo Brescia i semifinalene, men tapte sammenlagt 2–1 for U.S. Lecce i finalekampene. Han fortsatte som AlbinoLeffe-trener for Serie B-sesongen 2008-09, men ble avsatt etter noe få måneder på grunn av dårlige resultater, og ble erstattet av veterantreneren Emiliano Mondonico.
I juli 2010 ble han ansatt som ny hovedtrener for Piacenza Calcio.Hans sønn, Nicola Madonna, er også fotballspiller og spilte for AlbinoLeffe player.


== Referanser ==


== Eksterne lenker ==
(en) Armando Madonna – Transfermarkt 
(en) Armando Madonna – Transfermarkt (manager) 
(en) Armando Madonna – WorldFootball.net 
(en) Armando Madonna – Soccerway 
(en) Armando Madonna – FBref
Synnøve Strigen

Nelly Synnøve Strigen Masst (født 15. februar 1934 i Ulefoss, død 1. august 2020) var en norsk skuespiller og dukkespiller.


== Kunstnerisk virke ==


=== Teater, film og fjernsyn ===
Strigen begynte som danser og statist på Chat Noir og Det Norske Teatret og fikk sin første filmrolle i Bedre enn sitt rykte (1955).Hun fikk mye oppmerksomhet for tittelrollen i Synnøve Solbakken (1957) og som «Sonja» i Reisen til julestjernen på Nationaltheatret i 1957 og 1961. Deretter hadde hun engasjementer ved Edderkoppen Teater, Oslo Nye Dukketeatret, Trøndelag Teater, Riksteatret og Sogn og Fjordane Teater. 
Strigens teaterdebut var som «Viola» i Shakespeares komedie Helligtrekongersaften. Senere medvirket hun i en rekke teateroppsetninger, blant annet som «Mette» i Kierlighed uden Strømper, samt «Ingrid» og «Den Grønnkledte» i Peer Gynt.I 1989 stod hun på scenen i Teater Ibsens teaterproduksjon Aslaug Vaa – 100 år, som markerte 100-årsjubileet for Aslaug Vaas fødsel. Tekstene i produksjonen var valgt ut av Strigen i samarbeid med komponist og musiker Guttorm Guttormsen.


=== Dukketeater ===
Fra 1962 til 1967 var hun dukkespiller ved Oslo Nye Teaters dukketeater, som var ledet av Julian Strøm. Hun var også en av dukkespillerne i «Julian Strøms dukketeater», en serie som ble sendt på NRK barne-TV i 1964.


== Film og tv-filmer ==
Strigen medvirket i åtte spillefilmer og tv-filmer, fra Bedre enn sitt rykte i 1955 til Kierlighed uden strømper i 1977. Den siste var en tv-oppføring av en musikal basert på Johan Herman Wessels teaterstykke av samme navn, med originalmusikk av Paolo Scalabrini:1955: Bedre enn sitt rykte
1957: Slalåm under himmelen
1957: Synnøve Solbakken (svensk)
1958: Bustenskjold
1958: Musik ombord (svensk)
1962: Operasjon Løvsprett
1969: Olsenbanden
1972: Olsenbanden tar gull
1977: Kierlighed uten strømper (NRK Fjernsynet)


== Referanser ==


== Eksterne lenker ==
Synnøve Strigen i Scenewebarkivet
(en) Synnøve Strigen på Internet Movie Database 
(en) Synnøve Strigen hos The Movie Database
Valby stasjon

Valby stasjon er en jernbanestasjon i den danske hovedstaden København, i bydelen Valby. Stasjonen ligger der Frederikssundbanen tar av fra Vestbanen, den betjenes av tog på begge banene. Noen regional- og fjerntog stopper også her for passasjerer som skal bytte til Frederikssundbanen. 


== Eksterne lenker ==
(en) Valby Station – kategori av bilder, video eller lyd på Commons 
DSB om Valby stasjon
Valby stasjon på Alt om København
Cara Mia

«Cara Mia» er en populærmusikksang. Den ble publisert i 1954 og ble en hit for den engelske sangeren David Whitfield i 1954 og for den amerikanske popgruppen Jay and the Americans i 1965. Tittelen betyr min elskede på italiensk.
Whitfield spilte inn sangen på platen med the Mantovani orchestra i 1954. Den innspillingen nådde de amerikanske hitlistene og i Storbritannia var Cara Mia den første platen som tilbrakte ti sammenhengende uker på den britiske singelistens førsteplass. Whitfields andre nummer én-sang var én av de bestselgende britiske platene før rock and rollmusikken kom. Den solgte godt over én million eksemplarer verden over og Whitfield sluttet seg sammen med Vera Lynn til den vesle rekken av britiske stjerner som fikk en Top 10-hit i USA.Sangens opphav var kreditert Tulio Trappani og Lee Lange. I virkeligheten var Lee Lange et psevdonym for Whitfields produsent Bunny Lewis og Tulio Trappani var et psevdonym for sangens arrangør Mantovani.Jay and the Americans spilte den inn på plate i 1965.


== Andre innspilte versjoner ==
José Carreras
Richard Clayderman
Mario del Monaco (med Mantovani and His Orchestra)
Joseph Locke
Gordon Macrae
The Johnny Mann Singers
Matti ja Teppo (1976, finsk tekst)
Frank Patterson
Gene Pitney
Nikolai Volkoff
Slim Whitman


== Norsk versjon ==
Jacob Hjelte har skrevet en norsk tekst. På norsk bærer den også tittelen «Cara Mia».


=== Innspilling ===
Thor Raymond med orkester. Innspilt cirka desember 1954. Utgitt på 78-platen Odeon ND 7240.


== Listeplasseringer ==


== Referanser ==
Thrillington

Thrillington er et musikkalbum med Paul McCartney under pseudonymet Percy «Thrills» Thrillington, utgitt i 1977. Albumet består av albumet Ram i orkestral versjon. Opprinnelig var albumet klart for utgivelse sommeren 1971, men da Paul og Linda McCartney startet bandet Wings på samme tidspunkt, ble albumet midlertidig lagt på hyllen. 
Før utgivelsen av albumet etablerte Paul McCartney den fiktive musikeren Percy Thrillington, og satte inn annonser i engelske musikkaviser med «informasjon» om Thrillington for å skape blest om albumet og «musikeren Thrillington». Da albumet ble utgitt, ble ikke Paul McCartneys navn nevnt bortsett fra på albumcoveret, der han blir beskrevet som venn av Thrillington. Albumet solgte mildt sagt elendig, inntil McCartney først i 1989 avslørte at han var «Percy Thrillington». Albumet ble straks et ettertraktet samleobjekt. 


== Sporliste ==
Alle sangene er skrevet av Paul McCartney og Linda McCartney

«Too Many People» – 4:31
«Three Legs» – 3:41
«Ram On» – 2:49
«Dear Boy» – 2:50
«Uncle Albert/Admiral Halsey» – 4:56
«Smile Away» – 4:39
«Heart of the Country» – 2:27
«The Back Seat of My Car» – 4:36
«Long Haired Lady» – 5:44
«Eat At Home» – 3:28
«Monkbebrry Moon Delight» – 4:36


== Personell ==
Percy «Thrills» Thrillington: produsent
Richard Hewson: arrangør, dirigent
Vic Flick: gitarer
Herbie Flowers: bass
Steve Grey: piano
Clem Cattini: trommer
Jim Lawless: perkusjon
Chris Karan: guica
The Mike Sammes Singers: bakgrunnsvokal


== Eksterne lenker ==
(en) Thrillington på Discogs 
(en) Thrillington på MusicBrainz 
(en) Thrillington på AllMusic
Magnus Lindberg

Magnus Gustaf Adolf Lindberg (født 27. juni 1958 i Helsingfors) er en finsk komponist. Han studerte på Sibelius-akademiet, hvor han begynte med piano, under Einojuhani Rautavaara og Paavo Heininen. Han tok eksamen i 1981 og reiste deretter rundt i Europa, hvor han blant annet hadde private studier med Vinko Globokar og Gérard Grisey i Paris. 


== Heder ==
Han har fått flere priser for sine komposisjoner:

Prix Italia (1986)
UNESCO International Rostrum of Composers (1986)
Nordisk musikkpris (1988) for Kraft
Royal Philharmonic Society Prize for large-scale composition (1992).
«Composer-in-residence» hos New York Philharmonic Orchestra i 2009–2010 sesongen, invitert av den nye musikkdirektøren Alan Gilbert.
Årets festspillkomponist under Oslo kammermusikkfestival 2010


== Referanser ==


== Litteratur ==
Stenius, Caterina. 2006. Chaconne: En bok om Magnus Lindberg och den nya musiken. Med verkförteckning av Risto Nieminen. Helsinki: Söderströms. ISBN 951-52-2356-3


== Eksterne lenker ==
(en) Magnus Lindberg – kategori av bilder, video eller lyd på Commons 
(en) Magnus Lindberg på Discogs 
(en) Magnus Lindberg på MusicBrainz 
(en) Magnus Lindberg på Spotify 
(en) Magnus Lindberg på Songkick 
(en) Magnus Lindberg på AllMusic 
Magnus Lindberg på Myspace 
Magnus Lindberg @ Boosey & Hawkes
«Magnus Lindberg». Biografiskt lexikon för Finland (svensk). Helsingfors: Svenska litteratursällskapet i Finland. 2008–2011. URN:NBN:fi:sls-5613-1416928958219.
Vesterport stasjon

Vesterport stasjon er en S-togstasjon i sentrum av den danske hovedstaden København. Stasjonen ble åpnet i 1934 da S-togstrekningen mellom København H og Hellerup ble tatt i bruk.


== Eksterne lenker ==
DSB om Vesterport stasjon
Stasjonsplan
Corinne Marchand

Corinne Marchand (født Denise Marie Renée Marchand 4. desember 1937 i Paris) er en fransk skuespillerinne. Hun er mest kjent for å ha spilt hovedrollen i Agnès Vardas film Cleo fra 5 til 7 fra 1961.


== Andre filmer (i utvalg) ==
1957 – Gigi
1961 – Lola, piken fra kaiene
1961 – Cleo fra 5 til 7
1962 – De syv dødssynder
1966 – Arizona Colt
1970 – Mannen i regnet
1970 – Borsalino
1972 – Min lettsindige tante
1981 – Nestor Burma
2004 – InnocenceHun har også spilt rollen som Colette i TV-serien St. Tropez (Sous le soleil).


== Referanser ==


== Eksterne lenker ==
(en) Corinne Marchand på Internet Movie Database 
(sv) Corinne Marchand i Svensk Filmdatabas 
(da) Corinne Marchand på Filmdatabasen 
(da) Corinne Marchand på Scope 
(fr) Corinne Marchand på Allociné 
(en) Corinne Marchand på AllMovie 
(en) Corinne Marchand hos The Movie Database
Næstved stasjon

Næstved stasjon er en jernbanestasjon i Næstved kommune i Danmark. Den ble åpnet i 1870 da Sydbanen ble åpnet. 
Stasjonen betjenes av regionaltog, og av internasjonale tog til Tyskland.


== Eksterne lenker ==
DSB om Næstved stasjon
Vordingborg stasjon

Vordingborg stasjon er en jernbanestasjon i Vordingborg kommune i Danmark. Den ble åpnet i 1870 da Sydbanen ble åpnet. 
Stasjonen betjenes av regionaltog, og av internasjonale tog til Tyskland.


== Eksterne lenker ==
DSB om Vordingborg stasjon
Back in the U.S.

Back in the U.S. er et konsertalbum med Paul McCartney, utgitt i 2002 kun i Nord-Amerika og Japan. En internasjonal versjon med enkelte endringer i sporlisten, Back in the World, ble utgitt i 2003. 


== Sporliste ==


=== CD 1 ===
«Hello, Goodbye»
«Jet»
«All My Loving»
«Getting Better»
«Coming Up»
«Let Me Roll It»
«Lonely Road»
«Driving Rain»
«Your Loving Flame»
«Blackbird»
«Every Night»
«We Can Work It Out»
«Mother Nature's Son»
«Vanilla Sky»
«Carry That Weight»
«The Fool on the Hill»
«Here Today»
«Something»


=== CD 2 ===
«Eleanor Rigby»
«Here, There and Everywhere»
«Band on the Run»
«Back in the USSR»
«Maybe I'm Amazed»
«C Moon»
«My Love»
«Can't Buy Me Love»
«Freedom»
«Live and Let Die»
«Hey Jude»
«The Long and Winding Road»
«Lady Madonna»
«I Saw Her Standing There»
«Yesterday»
«Sgt. Pepper's Lonely Hearts Club Band/The End»
«Medley: Sgt Pepper's/The End»


== Eksterne lenker ==
(en) Back in the U.S. på Discogs 
(en) Back in the U.S. på MusicBrainz 
(en) Back in the U.S. på AllMusic
Swat (elv)

Swat (pashto: د سوات سیند) er en elv i Khyber Pakhtunkhwa-provinsen i Pakistan. Kilden ligger i Hindu Kush. Derfra renner den gjennom Kalamdalen og Swat. Så sneier den innom Lower Dir og renner gjennom Malakand for å komme inn i Kabulelva ved Charsadda i Peshawardalen.


== Betydning ==
Elva gir vann til store deler av Swatdalen og bidrar til en viss fiskeindustri i regionen. Brua Ayab er en av attraksjonene for besøkende. Landskapet trekker mange turister fra hele Pakistan i sommertiden.


== Kraftverk ==
Det er to vannkraftverk ved kanaler fra Swatelva. De produserer strøm for lokalt bruk.


== Historie ==
Elvedalen er rik på arkeologiske funn. Elva er nevnt i Rig Veda 8.19.37 som Suvastu.Det blir også sagt at Aleksander den store krysset Swatelva med en del av sin hær før han vendte sørover for å undertrykke de lokale innbyggerne i det som nå er Barikoot og Odegram. 


== Elva ødelegger ==

Nesten hvert år går Swatelva over sine bredder når monsunregnet kommer. 


=== Flommen i 2010 ===
Men i juli 2010 var regnet ekstra kraftig, det kom rekordmye nedbør i løpet av 24 timer, mer enn på 80 år. Flommen i 2010 raserte millioner av hjem, flere tusen døde og FN anslo at kanskje så mange som 20 millioner av Pakistans innbyggere var berørt av flommen, ikke bare i Swatdalen, men også i Punjab, Sindh og deler av Valutsjistan. Rundt en femtedel av Pakistans landområder ble satt under vann.


== Se også ==
Swat (Pakistan)


== Referanser ==


== Eksterne lenker ==
Swat Valley website
Paul Is Live

Paul Is Live er et konsertalbum med Paul McCartney, utgitt i 1993. Tittelen er et «motsvar» til ryktene om hans død på 1960-tallet.


== Sporliste ==
«Drive My Car»
«Let Me Roll It»
«Looking for Changes»
«Peace In the Neighborhood»
«All My Loving»
«Roobie's Bit»
«Good Rockin' Tonight»
«We Can Work It Out»
«Hope of Deliverance»
«Michelle»
«Biker Like an Icon»
«Here, There and Everywhere»
«My Love»
«Magical Mystery Tour»
«C'mon People»
«Lady Madonna»
«Paperback Writer»
«Penny Lane»
«Live and Let Die»
«Kansas City»
«Welcome to Soundcheck»
«Hotel In Benidorm»
«I Wanna Be Your Man»
«A Fine Day»


== Personell ==
Paul McCartney – vokal, bass, piano, gitar
Hamish Stuart – gitar, bass, bakgrunnsvokal
Robbie McIntosh – gitar
Paul «Wix» Wickens – keyboard
Blair Cunningham – trommer
Linda McCartney – keyboard, bakgrunnsvokal


== Eksterne lenker ==
(en) Paul Is Live på MusicBrainz
Nykøbing F stasjon

Nykøbing F stasjon er en jernbanestasjon i Nykøbing Falster, Guldborgsund kommune i Danmark.
Stasjonen betjenes av regionaltog, og av internasjonale tog til Tyskland.


== Eksterne lenker ==
DSB om Nykøbing stasjon
Rødby Færge stasjon

Rødby Færge stasjon er en jernbanestasjon i Rødby, Lolland kommune i Danmark. Den ble tatt i bruk i 1963 da Fuglefluktlinjen ble åpnet.
Stasjonen betjenes av regionaltog. Den ble til oktober 2019 betjent også av internasjonale tog til Tyskland via jernbaneferge. Da Femernbæltforbindelsen blir klar i 2028 vil Rødby Færge stasjon erstattes av en ny stasjon på Holeby.


== Eksterne lenker ==
DSB om Rødby Færge stasjon
Tamara Tysjkevitsj

Tamara Andreevna Tysjkevitsj russisk: Тамара Андреевна Тышкевич (født 31. mars 1931, død 27. desember 1997) var en sovjetisk friidrettsutøver som deltok i de olympiske leker 1952 i Helsingfors og 1956 i Melbourne.
Tysjkevitsj ble olympisk mester i friidrett under sommer-OL 1956 i Melbourne. Hun vant konkurransen i kulestøt for damer med et støt på 16,59 meter, seks centimeter lengre enn sølvvinneren Galina Zybina fra Sovjetunionen. Tyske Marianne Werner kom på tredjeplass.


== OL-medaljer ==
1956  Melbourne -  Gull i friidrett, kulestøt  Sovjetunionen


== Eksterne lenker ==
(en) Tamara Tysjkevitsj – Olympedia 
(en) Tamara Tysjkevitsj – Sports-Reference (OL-resultater – arkivert) 
(en) Tamara Tysjkevitsj – Track and Field Statistics